Ազատություն (բարեգործական կազմակերպություն)

**Ազատություն կամ Ազատություն բարեգործական կազմակերպություն,** Մեծ Բրիտանիայում գործող բարեգործական կազմակերպություն, որն աջակցում է հարկադիր ամուսնության, կանանց թլպատման (FGM) և ընտանեկան անպատվաբերության զոհերին։ Բարեգործական կազմակերպությունը հիմնադրվել է 2009 թվականին Անիտա Պրեմի կողմից, իսկ հոգաբարձուների խորհրդի նախագահը Թոբի Հարիսն է։

## Իրազեկման և օգնության թեժ գիծ հարկադիր ամուսնության, կանանց թլպատման և անպատվաբեր վերաբերմունքի դեմ
Բարեգործական կազմակերպությունը դպրոցների և առաջնագծի մասնագետների համար տրամադրում է կրթական նյութեր, ուսուցողական ու վերապատրաստման ծրագրեր և ունի 24/7 օգնության թեժ գիծ, որը սպասարկում են որակավորված մասնագետներ։ Ենթադրվում է, որ Մեծ Բրիտանիայում տարեկան կարող է տեղի ունենալ 8000 հարկադիր ամուսնություն, և այն առավել տարածված է Հարավային Ասիական ծագում ունեցող համայնքներում։

Բարեգործական կազմակերպությունը գործարկում է իր սեփական կայքը և օգտագործում է նաև սոցիալական ցանցեր։ Մեծ Բրիտանիայի կառավարության հարկադիր ամուսնության ստորաբաժանման և Մետրոպոլիտենի ոստիկանության հետ համատեղ, բարեգործական կազմակերպությունը տրամադրում է սմարթֆոնների հավելված, որը, կասկածները շեղելու համար, ակնհայտորեն խաղ է թվում, բայց այն իրականում զոհերին և խնամակալներին տեղեկատվություն է տրամադրում հարկադիր ամուսնության վերաբերյալ և թույլ է տալիս զանգահարել օգնության թեժ գծեր և շտապ օգնություն կանչել։ *Կազմակերպությունը նպատակ ունի Մեծ Բրիտանիայի յուրաքանչյուր դեռահասի տրամադրել Պրեմի «Բայց դա արդար չէ» գրքի մեկական օրինակ*, կառավարության հանձնարարականով։

«Ազատություն» բարեգործական կազմակերպությունը հիմնադրվել է Անիտա Պրեմի կողմից, դատավոր,ով ծնվել է Լոնդոնում։ Լոնդոնում կարատեի ուսուցիչ աշխատելիս, Պրեմը բախվել է հարկադիր ամուսնությունների խնդրին, երբ երիտասարդ կանանց մարտարվեստ էր դասավանդում։

2014 թվականի հունիսի 16-ին Մեծ Բրիտանիայի հակասոցիալական վարքագծի, հանցագործության և ոստիկանության մասին 2014 թվականի օրենքը մարդուն ամուսնության հարկադրելը դարձրեց քրեական հանցագործություն։ Բարեգործական կազմակերպությունը նշեց օրենսդրության փոփոխությունը՝ մեկնարկելով #freedom2choose հեշթեգային արշավ, և նկարահանվեց տեսանյութ՝ օրենսդրության փոփոխության վերաբերյալ իրազեկվածությունը բարձրացնելու համար։ Տեսանյութում նկարահանվել է Ներքին գործերի նախարարը, Թերեզա Մեյը; Անիտա Պրեմը,«Ազատություն» բարեգործական կազմակերպության հիմնադիր; Սոֆի Լոտը՝ կառավարության հարկադիր ամուսնության բաժնից; Հրամանատար Մակ Չիշտին, Ազգային ոստիկանությունում, գլխավոր, հարկադիր ամուսնության հարցերով; Նազիր Աֆզալը, Հյուսիսարևմտյան Անգլիայի թագավորական դատախազության ծառայության գլխավոր թագի դատախազ; Էդվարդ Փլիթ, փաստաբան; գումարած հարկադիր ամուսնության անանուն զոհ։

## Փրկություն ընտանեկան ստրկությունից
2013 թվականի հոկտեմբերին կազմակերպությանը կապ են հաստատել Լոնդոնում բնակվող երեք կանայք՝ ասելով, որ իրենց երեսուն տարի պահել են որպես տնային ստրկուհիներ։ Հարկադիր ամուսնությունների մասին հեռուստատեսային վավերագրական ֆիլմը՝ «Exposure», որին հաջորդեց Պրեմի հետ հարցազրույցը, որը նկարագրում էր «Ազատություն» բարեգործական կազմակերպության գործունեությունը, զոհերից մեկին դրդեց զանգահարել օգնության թեժ գիծ։ «Ազատություն»-ը կապ հաստատեց Մետրոպոլիտենի ոստիկանության հետ, որը կազմակերպեց կանանց փրկությունը բարեգործական կազմակերպության օգնությամբ, որը գաղտնի հեռախոսազանգեր էր վարում գերիների հետ։ Երկու կասկածյալ ձերբակալվել է։

## Կարմիր եռանկյունի խորհրդանիշ
Ոսկեգույն սիրտով շրջված կարմիր եռանկյունին կանանց թլպատման դեմ համերաշխության միջազգային խորհրդանիշն է։

Խորհրդանիշն առաջին անգամ օգտագործվել է 2016 թվականին Անիտա Պրեմի կողմից իր «Կտրված ծաղիկներ» վեպում, ինչպես նաև 2016 թվականի փետրվարի 6-ին՝ «Ազատության բարեգործական կարմիր եռանկյունի» արշավի շրջանակներում՝ կանանց թլպատման նկատմամբ զրոյական հանդուրժողականության միջազգային օրվա առթիվ։

Ազգային ոստիկանապետերի խորհուրդը և «Ազատություն» բարեգործական արշավը վաճառել են կարմիր եռանկյունի կրծքանշաններ՝ մարդկանց շրջանում կանանց թլպատման  մասին իրազեկվածությունը բարձրացնելու համար: Ստացված եկամուտն օգտագործվել է դպրոցներին կանանց թլպատման մասին գրքեր մատակարարելու համար։

Կարմիր եռանկյունու խորհրդանիշը խորհրդանշում է կանացի կերպարանքը։

### Ծագում
Կարմիր եռանկյունու խորհրդանիշը մշակել է Անիտա Պրեմը, բրիտանացի հեղինակ, մարդու իրավունքների պաշտպան, դատավոր և «Ազատություն» բարեգործական կազմակերպության հիմնադիրն ու նախագահը։

### «Կարմիր եռանկյունի» արշավ 2017-ին
2017 թվականի փետրվարի 6-ին, երկուշաբթի օրը, «Ազատություն» բարեգործական կազմակերպությունը մեկնարկեց «Կարմիր եռանկյունի» արշավը։ Մինչև մարտի 8-ը՝ Կանանց միջազգային օրը, արշավը նպատակ ունի նպաստել կանանց թլպատման վերացմանը մեկ սերնդի ընթացքում։ Արշավին մասնակցողներին խրախուսվում է կրել ներքև ուղղված փոքրիկ կարմիր եռանկյունի՝ ի նշան կանանց թլպատման դեմ համերաշխության։

## Կտրված ծաղիկներ
Կտրված ծաղիկները վեպ է, որը գրել է «Ազատության» հիմնադիր Անիտա Պրեմը. Վեպը վերաբերում է կանանց թլպատմանը: Քեյթին և Սոֆիան երկու սովորական աղջիկներ են, որոնք անհամբեր սպասում են ամառային արձակուրդներին, մինչև իրենց ուսուցչուհին՝ միսս Ադամսը, նրանց տալիս է ամառային տնային աշխատանք՝ պատրաստել ներկայացում այն մասին, թե ինչ են արել արձակուրդների ընթացքում:Նրանք չգիտեին, որ սա ամբողջ աշխարհում երիտասարդ աղջիկներին պաշտպանելու ողջ կյանքի առաքելության սկիզբն էր։ Երբ Քեյթին վերջապես վերադառնում է Աֆրիկայից, նրան անհրաժեշտ է Սոֆիայի աջակցությունն ու ստեղծագործական տաղանդը՝ ուշադրությունը սևեռելու այն բանի վրա, որը ազդում է աշխարհի միլիոնավոր աղջիկների վրա, բայց որի մասին, կարծես, ոչ ոք չի ուզում խոսել։ Գրքին կից կան PSHE ասոցիացիայի դասապլաններ: Գիրքը զգուշացնում է կանանց թլպատման վտանգների մասին և բաժանվում է դպրոցականներին՝ անօրինական պրակտիկայի վերաբերյալ իրազեկվածությունը բարձրացնելու համար։

## Բայց դա արդար չէ
*Բայց դա արդար չէ*, Անիտա Պրեմի մեկ այլ վեպը, որտեղ ներկայացված է Պրեմի՝ հարկադիր ամուսնության և անպատվաբեր հանցագործությունների հետևանքով երեխաների զոհերին աջակցելու լայնածավալ փորձը՝ Արտաքին գործերի և համագործակցության նախարարության, կառավարության նախարարների, ոստիկանության, զոհերի հետ նրա աշխատանքի և որպես դատավորի փորձի միջոցով։ Պատմությունը գրված է մի երիտասարդ բրիտանացի աղջկա՝ Վիննիի տեսանկյունից, որի ընկերուհին գրեթե դառնում է հարկադիր ամուսնության զոհ։ Գիրքը ներկայացված է զրուցասեր և հեշտ ընթեռնելի ոճով, բայց այն կրում է որոշ հզոր ուղերձներ։ Այն ոչ միայն բարձրացնում է հարկադիր ամուսնության մասին իրազեկվածությունը և ընդգծում հարկադիր ամուսնության հետ կապված որոշ հիմնական նշաններ, այլև առաջարկում է գործողությունների ուղիներ, որոնք կարող են օգնել պոտենցիալ զոհերին։ «Ազատություն» բարեգործական կազմակերպությունը դպրոցներին անվճար բաժանում է «Բայց դա արդար չէ» գրքի օրինակներ՝ ուսուցիչների համար նախատեսված դասի պլանների հետ միասին։

## Ծանոթագրություններ

Կատեգորիա:Բարեգործական կազմակերպություններ